শিৱসাগৰ জিলাৰ আমগুৰি পৌৰসভাৰ ৭ নং ৱাৰ্ডত আজি ২ আগষ্টত বিয়লি জেনেৰেটৰৰপৰা বিদ্যুৎ প্ৰবাহিত হৈ এজন যুৱকৰ শোকাৱহভাৱে মৃত্যু হয়।
জানিব পৰা মতে ৭নং ৱাৰ্ড নিবাসী পতুল গগৈৰ ঘৰত দিন হাজিৰা কৰা নীলোৎপল দত্ত (১৮ বছৰীয়া) নামৰ যুৱকজনে জেনেৰেটৰ চলাবলৈ যাওঁতে বিদ্যুৎ প্ৰবাহিত হৈ মৃত্যুক সাৱটি ল'ব লগা হয়।
ঘটনাস্থলীত উপস্থিত আমগুৰি বিদ্যুৎ উপ সংমণ্ডলৰ বিষয়াই ঘটনাস্থলী পৰিদৰ্শন কৰি জেনেৰেটৰ সংযোগী ত্ৰুটিপূৰ্ণ বিদ্যুৎ পৰিবাহী তাঁৰৰ বাবেই এই দুৰ্ঘটনাটো সংঘটিত হোৱা বুলি প্ৰকাশ কৰিছে।
নীলোৎপলক তেওঁৰ লগতে কাম কৰা আন এজনে জেনেৰেটৰৰ কাষতে মৃত অৱস্থাত পৰি থকা দেখিছিল।
ডিব্ৰুগড়ৰ চাবুৱা ৰহমৰীয়া বগৰীতলীয়া গাঁৱৰ নীলোৎপলে বিগত চাৰি বছৰ ধৰি আমগুৰিৰ ব্যৱসায়ী পতুল গগৈৰ ঘৰত কৰ্মৰত হৈ আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
